open-index/open-wikipedia-markdown huggingface dataset:
Mike Duxbury

**Michael Duxbury** (født 1. september 1959 i Accrington, Lancashire) er en tidligere engelsk fotballspiller.

Han begynte karrieren som høyreback i Everton og i 1975 kom han til Manchester United som skolegutt. Han ble profesjonell i 1976 etter en sesong hos United-juniorene. Han debuterte på førstelaget 23. august 1980 i en bortekamp mot Birmingham City etter å ha blitt bytta inn for Kevin Moran. Han spilte en del kamper de to første sesongene, mest som midtstopper, men på slutten av 1981/82-sesongen begynte han å spille i favorittposisjonen på høyre back.

Han spilte begge FA-cupfinalene mot Brighton & Hove Albion i 1983. Den første kampen endte i omkamp, som United vant 4&ndash;0 i omkampen. Denne sesongen spilte han 60 kamper for United. I 1985 vant han FA-cupen igjen, etter å ha kommet inn for Arthur Albiston i finalen. Han spilte i United i fem år til, fram til juni 1990. Mike Duxbury spilte til sammen 378 United kamper og han scora syv mål.

I juni 1990 gikk han til Blackburn Rovers, og spilte 27 ligakamper til 1992. Da ble han kjøpt av Bradford City, hvor han spilte til 1994. Han spilte 65 ligakamper for Bradford City.

Han avslutta karrieren i Golden i Hongkong i 1995.

Mellom 1983 og 1984 spilte han 10 landskamper for .
## Eksterne lenker
*
Ben Muirhead

**Benjamin «Ben» Muirhead** (født 5. januar 1983 i Doncaster) er en engelsk fotballspiller som for øyeblikket spiller for amatørlaget Alfreton Town. Muirhead er midtbanespiller og har gått gradene i ungdomsakademiet til Manchester United.

## Karriere
### Manchester United
Muirhead gikk gradene i ungdomsakademiet til United og etablerte seg siden som juniorspiller og reservelagsspiller for klubben. I denne perioden spilte han også på flere aldersbestemte landslag for England, hvor han blant annet spilte mot Argentina U15 og Carlos Tévez på Wembley. Han klarte ikke å komme inn på førstelaget til United, og ble siden lånt ut Doncaster Rovers i 2002 for kamperfaring, og i 2003 ble han siden fristilt av klubben.

### Bradford City
Samme år signerte han under for Bradford City og spilte over 112 ligakamper for klubben frem til 2007. Dette ble også det siste året i Bradford for Muirhead, som dette året ble lånt ut til Rochdale, og som markerte seg umiddelbart ved å skåre i debutkampen mot Notts County. Han tiltrakk seg mye oppmerksomhet fra flere kommentatorer i League Two under låneoppholdet, og det ble sett på som en nedtur da Muirhead ble tilbakekalt av Bradfords manager David Wetherall.

### Rochdale
I mai 2007 ble han fristilt av Bradford City, og den påfølgende måneden signerte han under på en permanent kontrakt med Rochdale som han hadde vært på låneopphold hos tidligere i sesongen. Muirhead skåret for øvrig på det avgjørende straffesparket slik at Rochdale ble kvalifisert for playoff–finalen i League Two etter å ha slått Darlington. Etter ett år i klubben ble han satt på overgangslisten av Rochdale i juni 2008, og om lag én måned senere kom Muirhead og klubben til enighet om å avslutte arbeidsforholdet på grunnlag av at han ønsket å spille høyere opp i ligasystemet.

Muirhead ble etter dette tilbudt prøvespill av Darlington, men i august 2008 signerte han under på en korttidskontrakt med amatørklubben Alfreton Town i Conference North under ledelse av Nicky Law, som hadde hentet Muirhead til Bradford i 2003. Etter om lag én måned i klubben med positivt spill ble han tilbudt en ettårskontrakt av Alfreton Town.

## Eksterne lenker
*
Arnold Mühren

**Arnold Johannes Hyacinthus Mühren** (født 2. juni 1951) er en nederlandsk tidligere fotballspiller. Han er en få spillere som har vunnet alle de tre store cupene i Europa; Serievinnercupen, Cupvinnercupen og UEFA-cupen.

## Karriere
Han begynte karrieren i FC Volendam i 1970. Mellom 1971 og 1974 og 1985 og 1989 spilte han i Ajax Amsterdam. I Ajax vant han Serievinnercupen i 1973, den nederlandske cupen i 1986 og 1987 og Cupvinnercupen i 1987.

I 1974 gikk han til FC Twente hvor han var til 1978. I 1978 gikk han til engelske Ipswich Town for £. Han var en del av Ipswich-laget som vant UEFA-cupen i 1981. I 1982 gikk han til Manchester United, hvor han vant FA-cupen i 1983 og 1985. Han spilte, og scora i 1983, men han spilte ikke i finalen i 1985. Han gikk tilbake til Ajax i 1985.

Han spilte 23 landskamper for  og scora tre mål. Han var på laget som vant fotball-EM 1988.

## Referanser


## Eksterne lenker
*
Julie Strømsvåg

**Julie Strømsvåg** (født 1981) er en norsk sportsjournalist og programleder med fartstid i TV 2 og NRK.

Strømsvåg kom til TV&nbsp;2 i 2008 etter fire år i fvntv hvor hun bl.a. var nyhetsanker og programleder for *Frokost-TV*. Tidligere har hun jobbet i TV Haugaland. I 2021 gikk hun til Viaplay og TV3 for å dekke kanalens satsing på vintersport. I tillegg ledet hun to sesonger av gameshowet *[[Fangene på fortet]]*, første sesongen sammen med Bernt Hulsker og den andre med Kjetil André Aamodt. I 2022 ble hun ansatt i NRK Sport. Siden 2025 er hun programleder for *[[Bakemesterskapet]]*.

I 2008 mottok hun Sørlandets pressepris fra Agder journalistlag for «Årets feature» sammen med Per Kåre Sandbakk. I 2007 ble hun «Årets programleder» i en konkurranse blant norske lokal-TV-stasjoner arrangert av MBL.

## Annet
I juli 2009 falt hun ned og skadet seg under innspilling av en promofilm for TV&nbsp;2. Skadene førte til sykehusinnleggelse og operasjon i ryggen.
## Referanser


## Eksterne lenker
* 
* 
*
Jon Rangfred Hanssen

**Jon Rangfred Hanssen** (1956) er en norsk tidligere syklist.  Han ble nordisk mester i 1978. Han ble norsk mester i fellesstart i 1980. Etter han sluttet å sykle har han blant annet vært trener. Han har også vært rådgiver for sykkelsøstrene Anita og Monica Valen.

## Kilder
* syklingensverden.com om Jon Rangfred Hanssen

## Eksterne lenker
*
Karl Bull

**Karl Sigwald Johannes Bull** (født 30. juni 1860 i Christiania, død 27. desember 1936) var en norsk offiser og politiker (H). Han var sønn av generalkrigskommissær Anders Sandøe Ørsted Bull. 

Bull var lærer ved Den militære høyskole fra 1891 til 1907, oberst og regimentssjef for Østre Akershusiske infanteriregiment nr.4 (IR 4) fra 1911, generalmajor og sjef for 2. brigade i 1915, samt generalinspektør for Infanteriet fra 1919 til 1928. Under forhandlingene i Karlstad i 1905 var Bull militær sakkyndig. Han var Norges forsvarsminister under Wollert Konow fra 1910 til 1912.

## Referanser


## Kilder
* Biografi Karl Bull i Hvem er Hvem 1930

## Eksterne lenker
*
The Documentary

***The Documentary*** er debutalbumet til rap-artisten The Game og ble gitt ut 18. januar 2005 av Interscope Records.

## Eksterne lenker
*
Alan Davies (fotballspiller)

**Alan Davies** (født 5. desember 1961 i Manchester, død 4. februar 1992) var en engelskfødt walisisk fotballspiller.

Han begynte karrieren i Manchester United som ungdom i 1976. Han ble nærmest berømt over natta da han var innbytter for en skadd Steve Coppell i FA-cupfinalen i 1983. Han spilte en god kamp på vingen og fikk tillit i omkampen, som United vant 4&ndash;0. Under forberedelsene til neste sesong brakk han beinet. Han var ute til april, og spillet hans var ikke det samme som før skaden. Han ble solgt til Newcastle United for 50&nbsp;000 pund i juli 1985. Han ti kamper og scora ett mål i Manchester United.

Under tida i Newcastle var han både på lån i Charlton Athletic og Carlisle United. Han var i Newcastle til 1987. Videre var han to perioder i Swansea City og en sesong i Bradford City.

Mellom 1983 og 1990 spilte han elleve landskamper for s.

Han begikk selvmord 4. februar 1992, 30 år gammel.

## Referanser


## Eksterne lenker
*
Prudence Hyman

**Prudence Hyman** (født 2. februar 1914 – død 1. juni 1995) var en engelsk ballettdanser som gikk over til musikaler etter den andre verdenskrig og var også skuespiller i en håndfull filmer.

Hun trente første ballett med engelske lærere og deretter i Paris med russiske, Lubov Egorova og Olga Preobrajenska. Ved scenen i på det lille Mercury Theatre under Ashley Dukes og hans hustru Marie Rambert fikk hun utøve sin ballettkunst. Hun etablerte seg i en tid da engelsk ballett var i sin begynnerfase, og hun var karakterisert som smidig og slank med en ren teknikk som gjorde henne kjent.

Under Ramberts ledelse gjorde hun en rekke balletter under koreografer som Susan Salaman, Frank Staff, Frederick Ashton og andre. Hun danset blant annet Maria i *Cross Gartered*, Tudors første ballett, i 1931, basert på Malvolio-episoden fra Shakespeares *[[Helligtrekongersaften (skuespill)|Helligtrekongersaften]]*, og hun danset klassiske roller i *[[Svanesjøen]]*, *[[Les Sylphides]]*, *Carnaval* og hennes Bluebird i *Aurora's Wedding* skal ha vært særdeles elegant.

Hun var også skuespiller i noen filmer; *Blue Scar* (*1949*), *Design for Loving* (1962) og skrekkfilmen *The Gorgon* (1964) med Peter Cushing og Christopher Lee. Hun huskes kanskje også for sin rolle som dronning Eleanora av Aquitaine i TV-serien *Richard the Lionheart* som kom tre episoder i 1962. Hun opptrådte som danser i filmen *Oh... Rosalinda!!* (*Die Fledermaus*, 1955).

Hyman både ble født og døde i London. Hennes pikenavn var Prudence Hythe. Etter at hun giftet seg med en direktør i firmaet Rolls-Royce trakk seg ut av ballettscenen i tiden etter den andre verdenskrig.

## Referanser


## Eksterne lenker
*
Autodrom

**Autodrom** (fra gresk *auto* «selv» og *drome* «bane»), er en bane som er spesialbygd for billøp.

## Bilbaner med navnet autodrom
* Autódromo do Estoril, Estoril, Portugal.
* Autodromo Enzo e Dino Ferrari, Imola, Italia.
* Autódromo José Carlos Pace, São Paulo, Brasil.
* Autodromo Nazionale di Monza, Monza, Italia.

## Se også
Velodrom, bane for sykkelløp
Global Money Games

**Global Money Games** var et norsk aksjeselskap og et meget omtalt internettselskap på 1990-tallet. Selskapet utviklet et nettsted for pengespill og lanserte fra Martigny i Sveits i 1997. Selskapet ble raskt meget omtalt på grunn av selskapets gründere og aksjonærer. Mennesker som Dan Børge Akerø, Arne Næss Jr., Nils Petter Nordskar og Kjetil Try var sentrale. Prominente investorer hadde store aksjeposter, men selskapet fikk ikke tilstrekkelig med spillere til å holde driften i gang.. Etter flere redningsforsøk valgte selskapet til slutt å legge ned selskapet, og avviklingsstyret fikk donere over 2 millioner kroner som selskapet hadde igjen på konto til computere i Oslo-skolene.

## Referanser
Gunnar Dahl

**Gunnar Dahl** (1900–1940) var en norsk fotballspiller fra Horten, kjent for sine syv scoringer og deltakelse i fem strake cupfinaler.

Han spilte i hjembyens Sportsklubben Falk frem til 1923. Da gikk han til nabolaget Ørn-Horten der han spilte frem til 1938 og var lagets toppscorer i flere sesonger. Her vant han Norgesmesterskapet i fotball for herrer 1927 (fire scoringer), 1928, 1930 (to scoringer og lagets kaptein), fikk andreplass i 1926 og 1928 (en scoring). For Norges herrelandslag i fotball spilte han fire landskamper 1927-30, hvori han scoret en gang. 

Dahl omkom i en arbeidsulykke. Han var far til Ruth Dahl og svigerfar til storspilleren Per Bredesen fra Horten.

## Referanser


## Eksterne lenker
*
13. serierunde i Toppserien 2009

**13. serierunde i [[Toppserien 2009]]** ble spilt lørdag den 20. juni klokken 16:00.

## Fakta

## Kommentarer


## Eksterne lenker
* Toppserien 2009: Terminliste og resultater  på altomfotball.no
Sorgenfri gressbane

**Sorgenfri gressbane**
(innviet 1922, nedlagt 1940) var
en fotballbane på Sorgenfri i Trondheim.  Den
var kjent som landets sjette 
gressbane, og var Trondheims hovedarena for fotball.
Initiativtager til byggingen var Sportsklubben Brage som drev fotball og
boksing.  Andre brukere var Fotballklubben Kvik
og Sportsklubben Freidig.

Banen var i sin tid den nordligste gressbanen i hele verden.
Kommunen overtok etter hvert banen og driften grunnet finansielle problem i 1926, men solgte den videre til Trondheim Fotballkrets i 1928.
Her ble arrangert finalekamp i
Norgesmesterskapet i fotball for herrer 1924 (7 000 tilskuere) og
1934 (8 000 tilskuere,
ble gjeldende rekord).
I forbindelse med avviklingen av den andre verdenskrig rekvirerte tyske styrker banen i 1940 og benyttet den som vedlager for forsyningsmyndighetene. Tomten ble i 1946 solgt til Trondheim kommune og lagt ut for industribebyggelse.
Raskt ble Lerkendal stadion innviet 1947, som byens nye hovedarena.

## Bildegalleri

332 Græsbanen, Trondhjem - no-nb digifoto 20150623 00084 bldsa PK16858.jpg|Gressbanen på 1920-tallet


## Referanser


## Litteratur
*
*Christiansen, Per (2009). *Gressbanen:  Sorgenfri (1922–1940). *ISBN 978-82-303-1250-6''
*
Juan José Oroz

**Juan José Oroz Ugalde** (født 11. juli 1980, Pamplona, Navarra) er en profesjonell spansk landeveissyklist. I 2002 vant han fjerde etappe i Vuelta a Salamanca. I sitt første Tour de France fullførte Oroz på 103.-plass sammenlagt under Tour de France 2008. Han syklet for det baskiske laget Euskaltel-Euskadi fra 2007 til 2013.

## Referanser


## Eksterne lenker
* 
*
Gimpville

**Gimpville as** er et norsk produksjonsselskap og etterarbeidshus for 3D-grafikk og visuelle spesialeffekter (VFX) til TV-, reklame- og spillefilmer.

Foretaket ble startet i 2002 av studenter fra Idefagskolen i Tønsberg. Aksjeselskapet er et resultat av en sammenslåing mellom selskapene Gimpville og Voodoo. Selskapet eies med like store andeler av seks av de ansatte, deriblant daglig leder Torgeir Sanders. Gimpville har studio ved Egertorget i Oslo.

Gimpville har blant annet arbeidet med animasjonsfilmene om *[[Den lille redningsskøyta Elias]]*, laget flere av effektene i storfilmen *[[Max Manus (film)|Max Manus]]* (2008), i familiefilmen *[[Julenatt i Blåfjell]]* (2009) og i katastrofefilmene *[[Bølgen (2015)|Bølgen]]* (2015) og *[[Skjelvet (2018)|Skjelvet]] (2018)*. Selskapet har også levert visuelle effekter til reklamefilmer. I samarbeid med Try reklamebyrå har Gimpville arbeidet med mer enn 20 reklamefilmer. Gimpville fikk internasjonal oppmerksomhet for trollfigurene i tulledokumentaren *[[Trolljegeren]]* (2010).

## Eksterne lenker
* Gimpvilles hjemmesider
* Opplysninger om Gimpville i enhetsregisteret
Saint-Girons (Ariège)

**Saint-Girons** er en kommune i departementet Ariège i regionen Occitanie sør i Frankrike. Saint-Girons er underprefektur i departementet.

Byen ligger midt i en dal mellom fjellene i nærheten av Pyreneene ved elven Salat og to andre elver som gjør at byen ser ut som et kors sett ovenfra.

## Tour de France
Saint-Girons har flere ganger vært start- eller målby for etapper i sykkelrittet Tour de France. Byen var startby for 12. etappe i 1984, 15. etappe i 1988, 15. etappe i 1995 og for 14. etappe i 2003. Byen var målby for 8. etappe i 2009.

## Befolkningsutvikling
***Antall innbyggere i kommunen Saint-Girons (Ariège)***

## Referanser


## Eksterne lenker
* 
* Kommunedata INSEE
Åkra kirke

**Åkra kirke** finnes flere steder:

* Åkra gamle kirke i Karmøy kommune i Rogaland
* Åkra nye kirke i Karmøy kommune i Rogaland
* Åkra kirke (Kvinnherad) i Hordaland
Jean-David Morvan

**Jean-David Morvan** (født 28. november 1969 i  Reims, Marne i Frankrike) er en fransk tegneserieforfatter, som i perioden 2004–2008, sammen med blant annet José Luis Munuera hadde hovedansvaret for tegneserien Sprint. 

## Sprint-album der Morvan er medansvarlig
* *Paris under vann* (*Paris-sous-Seine*, 2004, Morvan & Munuera)
* *Mannen som ikke ville dø* (*L'homme qui ne voulait pas mourir*, 2005, Morvan & Munuera)
* *Sprint i Tokyo* (*Spirou et Fantasio 49: A Tokyo 2006*, Morvan & Munuera)
* *På sporet av Z* (*Aux sources du Z*, 2008, Morvan, Yann & Munuera)

## Referanser
Ashley Grimes

**Augustine Ashley Grimes** (født 2. august 1957 i Dublin) er en tidligere irsk fotballspiller.

Grimes, som spilte forsvar og midtbane, begynte karrieren med juniorene i Villa United, før han kom til Stella Maris FC. Han var på prøvespill i Manchester United i august 1972, men returnerte til Bohemians. Etter å ha vært på prøvespill igjen i United, fikk han kontrakt i mars 1977. Prisen var £35&nbsp;000.

Mellom 1977 og 1983 spilte han 107 kamper for Manchester United og scora 11 mål. Han vant FA-cupen i 1983 med United, og finalen var han ubenytta reserve. I august 1983 gikk han til Coventry City for £200&nbsp;000.

Etter en sesong gikk han til Luton Town hvor han spilte 117 kamper og scora fire mål. I 1988 var han innbytter i Ligacupfinalen mot Arsenal, hvor Luton svært overraskende vant 3&ndash;2. Grimes hadde den målgivende pasninga som gjorde at Luton vant helt på slutten.

I 1989 flytta han til Spania for å spille for CA Osasuna. Han spilte 15 kamper for Osasuna til sammen. Han har senere vært i trenerapparatet til både Stoke City og Huddersfield Town.

Grimes spilte 18 landskamper for . Han scora også ett mål, på et langskudd mot  i kvalifiseringa til fotball-EM 1984.

## Referanser


## Eksterne lenker
*
John Gidman

**John Gidman** (født 10. januar 1954 i Liverpool) er en tidligere engelsk fotballspiller, som gjennom 18 år spilte i flere engelske klubber.

Han begynte karrieren på Liverpools ungdomslag, men spilte aldri førstelagskamper for Liverpool. I 1971 gikk han til Aston Villa. I Villa vant han Ligacupen i 1977. Han spilte 197 ligakamper fram til 1979 da han ble kjøpt av Everton for £650&nbsp;000. Han spilte 64 ligakamper før han ble Ron Atkinsons første kjøp i Manchester United i 1981. Han ble kjøpt for £450&nbsp;000, i en byttehandel som gjorde at Mickey Thomas gikk til Everton.

I Manchester United vant han FA-cupen i 1983 og 1985. Han spilte 120 Manchester United-kamper fram til 1986, da han gikk til naboene Manchester City. Han spilte to sesonger i Manchester City, som også rykka ned til 2. divisjon i denne perioden. Han spilte også i Stoke City og Darlington før han la opp.

John Gidman spilte én landskamp for .

## Eksterne lenker
*
Nancy Øvrehus Riveland

**Nancy Øvrehus Riveland** (født 5. mai 1977 på Fister i Hjelmeland kommune) er en norsk barnebokforfatter. Hun er utdannet lærer og språkviter.

Riveland debuterte sommeren 2009 med den nynorske barneboka *Randi bur i koffert*. Boka er illustrert av Anna Fiske. 

## Bibliografi
* *Randi bur i koffert* (2009), Det norske samlaget

## Eksterne lenker
* «I koffert», *Bygdaposten*, 9. juli 2009
Jørgen Meinich

**Jørgen Henrik Meinich** (født 24. mars 1820 i Søndre Land, død 8. september 1911 i Kristiania) var en norsk industrimann og jurist. Han opprettet i 1865 et tresliperi på Bjølsen i Kristiania, Norges andre i sitt slag. Han grunnla Drammenselvens Papirfabrikker i 1873, som var Nordens første moderne tresliperi og papirfabrikk, og var styreformann her til sin død. Ordfører i Aker kommune 1875–1877. Kommandør av St. Olavs Orden fra 1897.

Jørgen Meinich var formann i direksjonen for Kongeriget Norges Hypotekbank 1885–1908. I 1873 ble han medlem av Norske Selskab

## Familie
Meinich var pleiefar til statsminister og krigkommissær, Jens Kristian Meinich Bratlie. Meinich giftet seg på Ringeriket i 1847 med Claudine Birgitte Gulbranson (1823-1852), datter av grosserer og skogeier Hans Gulbranson og Maren Birgitte Sparre. I 1850 fikk ekteparet eiendommen Bjølsen i gave av Hans Gulbranson, og bosatte seg på Søndre Bjølsen gård. Etter sin svigerfars død trådte Meinich noen år etter inn som styrets leder i Nydalens Compagnie, der han hadde overordnet ansvar i perioden 1896-1911.

Jørgen Meinich er yngre bror av amtmann, Hans Thomas Meinich.

## Referanser


## Eksterne lenker
* Jørgen Meinich i Norsk biografisk leksikon
Xerez CD

**Xerez Club Deportivo** er en spansk fotballklubb fra Jerez de la Frontera i Andalucía som spiller i Segunda División B. Klubben ble stiftet 24. september 1947. Sesongen 2009/2010 spilte klubben for første gang i den spanske toppserien, La Liga. Det endte med sisteplass i ligaen, etter å ha fått 34 poeng på 38 kamper. Klubben rykket dermed ned til Segunda División.

Xerez CD spiller sine hjemmepamper på Estadio Municipal de Chapin. Stadionet ble åpnet i 1988, og har en kapasitet på  tilskuere.

## Eksterne lenker
*
Wallander – Hevnen

***Wallander – Hevnen***   er en svensk kriminal-thriller fra  regissert av Charlotte Brändström. Filmen handler om politietterforskeren Kurt Wallander og er en av en rekke filmer med Krister Henriksson i rollen som Wallander. Andre sentrale roller spilles av Lena Endre, Mats Bergman, Ola Rapace, Nina Zanjani og Sverrir Gudnason.

Filmen hadde kinopremiere den 9. januar 2009.

## Handling

*[[Kurt Wallander]]* har kjøpt seg et hus ved havet og tar lange spaserturer på stranden med sin nye, trofaste følgesvenn, labradoren Jussi. Kurt kjenner seg mer harmonisk og tilfreds med tilværelsen enn på lenge. Plutselig brytes stillheten i det sommeridylliske Ystad av en kraftig eksplosjon og som mørklegger hele stedet. Det er Ystads eneste transformatorstasjon som sprenges i luften. Sprengningen følges av flere hendelser. Militæret kalles inn og det erklæres unntakstilstand på det lille stedet, som begynner å likne noe som best kan beskrives som en krigssone. Wallander og hans kollegaer står tilnærmet maktesløse, og de vet ikke om det handlar om sabotasje eller terrorisme. I det generelle kaoset og med media i hælene leter Wallander både bokstavelig og billedlig i mørket etter terrorister eller gjerningsmenn.

## I rollene

## Produksjonsstab

## Referanser


## Eksterne lenker
*
Engines of Creation

***Engines of Creation*** er et studioalbum av gitaristen Joe Satriani.

Albumet ble utgitt 14. mars 2000 og er et eksperiment hvor alle sporene unntatt ett («Until We Say Goodbye») er innspilt med kun gitar, og så mikset utradisjonelt og manipulert på en datamaskin og via synthesizere.

Sporet «Until We Say Goodbye» ble nominert for Grammy Award i 2001 for «Best Rock Instrumental Performance».

I USA ble EP-en *[[Additional Creations]]* gitt med gratis, hvis man spesifikt spurte om dette. Albumet er nå ettertraktet blant samlere.

## Sporliste

## Personell
* Joe Satriani – gitar, keyboard, programmering
* Eric Caudieux – keyboard, bassgitar, programmering

## Eksterne lenker
*
Jaime Vallvé

**Jaime Vallvé** (født 1927 eller 1928 i Spania, død 15. oktober 2000 i Danmark) var en spansk-dansk tegneserietegner som er mest kjent for å bidratt til den nordiske *[[Fantomet]]*-produksjonen.  

Jaime Vallvé flyttet til Danmark på slutten av 1950-tallet. Han ble tilknyttet tegneseriesyndikatet P. I. B. og tegnet tegneserieadapsjoner av kjente romaner som *[[De tre musketerer]]*, *[[Ivanhoe]]*, *[[Greven av Monte Cristo]]*. Han tegnet også detektivserien *Eddie*, etter manus av Jørgen Sonnergaard (utgitt i *Agent X9* i Norge). 

I 1971 begynte han å jobbe for den svenske Fantomet-produksjonen. Gjennom 1970- 80- og 90-tallet tegnet han til sammen 116 Fantomet-historier. Vallvé var en populær tegner og er kanskje mest kjent for sine historiske Fantomet-eventyr. Vallvés tegnestil kjennetegnes av bevisst bruk av svart/hvite kontraster og brede penselstrøk.

Vallvé har også tegnet den historiske eventyrserien *Johan Vilde* etter manus av Janne Lundström. Serien er utgitt i fire album.

## Referanser


## Eksterne lenker
* Jaime Vallvé biografi på Fantomet.org
* Jaime Vallvé biografri på Scandinavian Chapter (på engelsk)
Wallander – Skylden

***Wallander – Skylden*** er en svensk kriminal-thriller fra  regissert av Leif Magnusson. Filmen handler om politietterforskeren Kurt Wallander og er en av en rekke filmer med Krister Henriksson i rollen som Wallander.

Den gikk rett på DVD den 17. juni 2009. Den hadde tv-premiere i 2011.

## Handling
Seksårigen Albin Landberg forsvinner sporløst fra sin førskole og hele Ystad engasjerer seg i familiens og politiets stadig mer desperate søk etter gutten. Sporene leder snart Kurt Wallander og hans kollegaer i retning mot en pedofildømt mann, nylig utsluppet etter å ha sonet sin straff. Men også mot sannheter som viser seg å være langt mer fryktelige og kompliserte enn hva noen av dem hadde kunnet forestilt seg.

## I rollene

## Referanser


## Eksterne lenker
*
Kjærlighetsskipet

***Kjærlighetsskipet*** (originaltittel: ***The Love Boat***) er en amerikansk romantisk komiserie som opprinnelig ble sendt på ABC fra 1977 til 1986. Handlingen foregår blant mannskapet og celebre gjester ombord på et cruiseskip. Livet om bord er fullt av romantiske intriger og andre forviklinger. Skipets gjesteliste er selve «rosinen i pølsa», der hver episode byr på et møte med Hollywood-stjerner av stort format. Aaron Spelling var seriens ansvarlige produsent.

Serien ble populær i USA og var på toppen av sin popularitet i 1980/81-sesongen, da den var den 5. mest sette serien i USA.

Serien er ikke så kjent i Norge, men ble sendt på TV 2 fra 1994 til 1996.

## Om serien
Handlingen i serien foregår om bord på cruiseskipet «Pacific Princess», der passasjerene og besetningen har romantiske og morsomme eventyr hver uke. Andre skip som ble brukt var tvillingskipet «Island Princess», «Stella Solaris» (for et cruise i Middelhavet), «Pearl of Scandinavia» (for cruise i kinesiske farvann), «Royal Viking Sky» (for cruise i Europa) og «Royal Princess» (for cruise i Karibia).

Seriens vignettsang, «The Love Boat», ble sunget av Jack Jones de første åtte sesongene, og av Dionne Warwick den siste sesongen.

Serien består av 245 episoder. I tillegg ble det produsert fem spesialer og en TV-film (1976). En oppfølger, *The Love Boat: The Next Wave,* ble sendt fra 1998 til 1999.

## Rolleliste
* Gavin MacLeod … Kaptein Merrill Stubing, («Din kaptein»)
* Bernie Kopell … Doktor Adam «Doc» Bricker, («Din skipslege»)
* Fred Grandy … Burl «Gopher» Smith, («Din purser»)
* Ted Lange … Bartender Isaac Washington, («Din bartender»)
* Lauren Tewes … Cruisearrangør Julie McCoy («Din cruiseleder») (1977&ndash;84)
* Jill Whelan … Vicki Stubing, kapteinens datter (1979&ndash;86)
* Pat Klous … Cruiseleder Judy McCoy (1984&ndash;86)
* Ted McGinley … Ashley «Ace» Covington Evans («Din skipsfotograf») (1984&ndash;86)
* Marion Ross … Emily Hayward Stubing (1986)

## Referanser


## Eksterne lenker
*
Île d’Oléron

**Île d'Oléron** er en øy i Biscayabukta ved kysten av Frankrike, like vest for Rochefort på sørsiden av sundet Pertuis d'Antioche, og den er den nest største øya i Frankrike etter Korsika (om en ikke regner med de franskstyrte øyene i andre verdensdeler). 

## Historie
Under navnet **Ularius** var øya omtalt i romertiden og ble ifølge Plinius brukt som rekreasjonssted om sommeren. I senere århundrer var den, som mange andre kystnære øyer i Atlanterhavet, gjenstand for strid mellom Frankrike og England.

Den i utgangspunktet mektige Eleonora av Aquitaine tilbragte store deler av sine 16 års fengsling på øya, i fangenskap beordret av ektemannen kong Henrik II av England, fordi hun hadde støttet sine eldste sønners oppstand mot ektemannen. Det var på denne tiden at øya fikk navnet tilpasset til *Oleron* (nærmere *Eleonora*). Herfra introduserte hertuginnen en gang mellom 1152 og 1160 de første maritime lovene i denne delen av verden, Rôles d'Oléron (Oléron-rullene). 

I 1306 gav Edward I av England øya til sin sønn Edward II som en del av hertugdømmet Aquitaine.

På 1500-tallet var øyas befolkning for det meste blitt tilhengere av hugenottisk protestantisk tro. I 1623 tok Ludvig XIII øya i sin besittelse.

Carl Constantin von Hessen-Rheinfels-Rotenburg ble internert på øya fra 1800 til 1803, etter sitt attentat på Napoléon Bonaparte med en såkalt helvetesmaskin rett før jul 1800 (Rue Saint-Nicaisekonspirasjonen). 

Under den tyske okkupasjon under annen verdenskrig var øya del av den såkalte atlanterhavsvollen, og fikk omfattende bunkere og forsvarsanlegg.

## Administrasjon

Administrativt hører øya til departementet Charente-Maritime i regionen Poitou-Charentes. Øya er inndelt i åtte kommuner:
* La Brée-les-Bains
* Le Château-d'Oléron
* Dolus-d'Oléron
* Le Grand-Village-Plage
* Saint-Denis-d'Oléron
* Saint-Georges-d'Oléron
* Saint-Pierre-d'Oléron
* Saint-Trojan-les-Bains

Øya har om lag 20&nbsp;000 innbyggere.

## De fire havnene
De fira største havnene har forskjellige virksomheter.  

Regionens største fiskerhavn ligger i La Cotinière på øas vestre kyst. Her finnes 100 fiskebåter som hver dag klokken tre selger sin fangst på et livlig fiskemarked ved havnen. 

Om La Cotinière i Saint-Pierre-d’Oléron er den viktigste fiskerhavnen i Charente-Maritime, er Le Château-d’Oléron (på østkysten) en viktig østershavn, likesom  Marennes på fastlandet. Le Château-d'Oléron er derfor preget av østersnæringen. Mange av de små østershusene er blitt forvandlet til kunstnerateliéer og salgsboder.  

Boyardville i Saint-Georges-d'Oléron trafikkeres av en ferge fra La Rochelle, mens Saint-Denis-d’Oléron er den største seilerhavnen på øya.

## Transport
Siden 1966 har øya vært tilknyttet fastlandet via en bro, den har en lengde på 3&nbsp;027 m, og er den lengste broen i Frankrike. Inntil 1991 var det bompenger for å passere broen.

## Referanser


## Eksterne lenker
* 
* Offisiell turistside
* Webkamera av Ile d'oleron
Regenter av Sachsen

**Regenter av Sachsen** innbefatter hertuger, kurfyrster og konger som styrte over de områder som kalles Sachsen fra begynnelsen av hertugdømmet Sachsen på 800-tallet og fram til slutten av kongeriket Sachsen i 1918, der kongen tapte tronen i novemberrevolusjonen.

## Hertuger av Sachsen
*1137–1138 Henrik den stolte
*1138–1142 Albrekt Bjørnen
*1142–1180 Henrik Løve
*1180–1212 Bernhard III
*1212–1260 Albrekt I
*1260–1272 Johan I i samregjering med Albrekt II. Hertugdømmet ble delt i 1272. Johan I regjerte fram til 1285 videre i Sachsen-Lauenburg, Albrekt II regjerte fram til 1298 i Sachsen-Wittenberg.

## Kurfyrster av Sachsen

## Konger av Sachsen

## Se også
*Sachsen-Coburg-Gotha
*Sachsen-Lauenburg
*Sachsen-Wittenberg
Dianne Reeves

**Dianne Reeves** (født 23. oktober 1956 i Detroit, Michigan) er en amerikansk jazz-sanger, kjent både for sine album og live-opptredener. Hun regnes som en av nåtidens viktigste jazz-sangere.
Hun er bosatt i Denver, Colorado, USA.

## Biografi
Reeves ble født inn i en musikalsk familie. Faren var sanger og moren spilte trompet. Hun er søskenbarn med George Duke, en kjent pianist og komponist. Onkelen, Charles Burell, spilte bass i Denver Symphony Orchestra.

Hun studerte musikk ved University of Colorado, og flyttet deretter til Los Angeles i 1976 hvor hun startet sin karriere som sanger. Fra 1983 til 1986 turnerte Reeves med Harry Belafonte. I 1992 flyttet hun tilbake til Denver.

Reeves sang på avslutningsseremonien for Vinter-OL 2002 i Salt Lake City.

Hun opptrådte på Moldejazz i 2003 og Kongsberg Jazzfestival i 2006.

## Grammy-priser
Hun har vunnet 4 Grammy Awards for "Beste vokale jazz-opptreden".

* 2001 *[[In the Moment - Live In Concert]]*
* 2002 *[[The Calling: Celebrating Sarah Vaughan]]* 
* 2003 *[[A Little Moonlight]]*
* 2006 *[[Good Night, and Good Luck]]* (Soundtrack)

Hun er den eneste sanger som har vunnet denne Grammyen for tre etterfølgende album.

## Diskografi

* 1977 *[[Welcome to My Love]]*
* 1984 *[[For Every Heart]]
* 1987 *Dianne Reeves*
* 1988 *I Remember* 
* 1990 *Never Too Far*
* 1993 *Art & Survival*
* 1994 *Quiet After the Storm*
* 1996 *The Grand Encounter*
* 1996 *Palo Alto Sessions*
* 1997 *That Day...*
* 1997 *New Morning* (live)
* 1999 *Bridges*
* 2000 *In the Moment - Live In Concert* 
* 2001 *The Calling: Celebrating Sarah Vaughan*
* 2003 *A Little Moonlight*
* 2004 *Christmas Time is Here*
* 2005 *Good Night, and Good Luck* (Soundtrack)
* 2008 *When You Know*

== DVD ==
* Dianne Reeves *Live in Montreal'' (Montreal International Jazz Festival 2000)

## Referanser


## Eksterne lenker
* 
* 
*
Decisions Collisions

***Decisions Collisions*** er et album fra rap-artisten BarryBandit, utgitt 16. juli 2009.
Albumet ble trykket opp i 1000 eksemplarer (enevlope glasstrykk, trykket ved et trykkeri i Tyskland), og ble lagt ut til gratis nedlasting på artistens hjemmeside.

Albumet inneholder ni spor inkludert en intro.
Spor nr 2 «Vibe With Me» på albumet er en remiks av Jan Eggum sin låt «Heksedans» og er produsert i samsvar med Jan Eggum sine interesser.

Andre gjesteartister / bidragsytere på albumet for uten BarryBandit selv er: tomtom, HarryWest, Tordis, DoubleD, Jostein Berge, Gino / G'Bless.

## Eksterne lenker
* BarryBandits hjemmeside
Additional Creations

***Additional Creations*** er et instrumental rock-EP med den amerikanske gitaristen Joe Satriani.

CD-en ble gitt med uten ekstra kostnad i begrenset antall for de som kjøpte albumet *[[Engines of Creation]]*.

## Sporliste
# «Borg Sex» (Radio Mix) – 3:32
# «Turkey Man» – 6:50
# «Flavor Crystal 7» (Radio Mix) – 3:49
# «Until We Say Goodbye» (Techno Mix) – 5:30

## Eksterne lenker
*
Piet Rooijakkers

**Piet Rooijakkers** (født 16. august 1980) er en nederlandsk tidligere profesjonell landeveissyklist.

## Referanser


## Eksterne lenker
* 
*
Jørn Skogheim

**Jørn Skogheim** (født 16. juli 1970) er en norsk jazzmusiker (gitar og klarinett) og komponist. Han har vært bosatt i Oslo siden 1999. Under oppveksten i Sørreisa, Troms begynte han å spille klarinett og fiolin med offentlige opptredener fra 10-årsalderen. i 1982 flyttet han til Kristiansand, hvor han fikk sin musikkutdannelse bl.a. ved Agder musikkonservatorium, HIA (1990–95). Her studerte han blant annet elektrisk og akustisk gitar, komposisjon og brasiliansk musikk.

I studietiden spilte han i band som Acoustic level (blant andre med Kenneth Ekornes og Anders Aarum), Anatelio (blant andre med Kenneth Ekornes og Sindre Hotvedt), Skogheim/Farstad duo, Ritmo Caliente (blant andre med Richard Thomas og Erland Dahlen), Samba Nosso (blant andre med Kristin Bastiansen) m. m. I årene 1994-1996 medvirket han i tre CD-innspillinger: *A Beatles Revival* med Sørlandske Korverksted og dirigenten Andrew Wilder, *Transformation* med Finn Harald Røed og *Guitar menu* med Per Kjetil Farstad. I årene 1997-2001 virket han som musiker i Baltikum og New York (1998) med konserter og turnéer (Molde Jazzfestival, New Music festival, Riga Jazzfestival, Jazzkaar (Tallinn), Mandal Jazzfestival, Kaunas Jazzfestival.m.m)

Hans første CD med egne komposisjoner ble utgitt i denne perioden, *Joy* (2000 Musico). Musikerne på denne CD-en er noen av de fremste jazzmusikere fra Riga-Latvia. Den canadiske saksofonisten og komponisten Nic Gotham bidro også på denne platen. Prosjektet var i praksis et norsk-latvisk kultursamarbeid.

I 2007 ble CD-en *Above Water* utgitt på Curling Legs. Mange kjente norske musikere deltok i denne innspillingen, bl.a. Trygve Seim, Bendik Hofseth, Håvard Daae Rognli, Per Kristian Skalstad m.m. Musikken på denne utgivelsen inneholder génrer som jazz, klassisk kammermusikk, fusion, latin m.m. 

## Eksterne lenker
* http://www.joernskogheim.no
* http://www.myspace.com/joernskogheim
Vølse

**Vølse** (skrives også volse eller völse), er en tørket hingstefallos. Ifølge den korte sagateksten Volsetåtten, som kjennes fra Flatøyboken, inngikk vølse i førkristen, privat fruktbarhetskult i Norge. I Olav den helliges saga fortelles det at husfruen lot vølsen gå fra hånd til hånd rundt i kretsen av kultdeltagere, mens det ble fremsagt en bønn om vekst og styrke.

## Referanser


## Se også
* Völsa þáttr hos heimskringla.no
* Hellige hvite stener
Larvik Morgenavis

***Larvik Morgenavis*** var en dagsavis som utkom i Larvik fra 1947 til 1965. Den var en del av Høyres partipresse og eid av lokale småaksjonærer.

Høyreavisen *[[Jarlsberg og Laurvigs Amtstidende]]* gikk inn i 1940. Etter frigjøringen i 1945 ble det gjort et nytt forsøk på å etablere et nytt organ for partiet.

Den senere *[[Aftenposten]]*-redaktøren Egil Sundar arbeidet i avisen fra 1953 til 1956. Knut Haavik var journalist i *Larvik Morgenavis* på 1960-tallet. Han ble senere redaktør i ''Se og Hør''.

Blant andre journalister kan Terje Wiig, senere medarbeider i *Aftenposten*, Børre Lund, Knut Knutsen, Janke Mürer (januar 1960-1964), Per Nyhus, Thor-Olaf Marthinsen, Bjørg Gulvik Holmsen (senere ordfører i Brunlanes kommune) nevnes.

Den tidligere NRK-kanalverten Kirsten Schøyen var medlem av avisens ungdomsredaksjon på 1960-tallet.

Avisen hadde sine redaksjonskontorer først i Storgata og senere i Høyres Hus i Prinsegata.

*Larvik Morgenavis* var også navnet på en avis som utkom i Larvik fra 1995 til 1996.

## Ansvarlige redaktører
Oversikt fra Universitetsbiblioteket i Oslo:
*Audun Hierman 1947–1950
*Johan E. Holand 1950–1955
*Svein Døvle Larssen 1955–1956
*Jan Weiner Krohn-Holm 1956–1965

## Referanser
Hugo IX av Lusignan

**Hugo IX den brune av Lusignan** (født 1163 eller 1168, død 5. november 1219) var sønnesønn av Hugo VIII av Lusignan. Hans far, også Hugo (født ca. 1141) var *seigneur* eller lensherre av Lusignan fra 1164. Han giftet seg med en kvinne kalt Orengarde en gang mellom 1162 og 1169, og som døde i 1169 og etterlot en ung sønn, Hugo IX. Han ble lensherre av Lusignan i 1172, og av Couhe og Chateau-Larcher på 1190-tallet, og greve av La Marche (som Hugo IV) ved ekteksap i 1203. Hugo IX døde på det femte korstog ved Damietta i Egypt den 5. november 1219.

Hugo IX er nevnt under pseudonymet «Maracdes» («Smaragd») i to dikt av trubaduren Gaucelm Faidit i henhold til oksitansk *[[razó]]*, en litterær prosa som forklarer omstendighetene rundt disse diktene.

## Ekteskap og arving
Hans første hustru var Agathe de Preuilly, datter av Pierre II de Preuilly og Aenor de Mauleon. Dette ekteskapet ble annullert i 1189. I henhold til den referansen nedenfor var Agathe mor av:

* Hugo X av Lusignan

En gang rundt 1189 ble han gift på nytt med Mahaut Taillifer (Mahaut eller Mathilde d'Angoulême) (1181–1233), datter av grev Wulgrim III av Angoulême og greve av La Marche (bror av Aymer eller Adhemar Taillifer). I henhold til denne referansen kronologi var Mahaut mor av:

* Hugh X av Lusignan
* Agathe av Angoulême-Lusignan, gift ca. 1220 med seigneur eller lensherre Geoffroi V av Pons

## Referanser


## Litteratur
* Biographies des troubadours, red. J. Boutière, A.-H. Schutz (Paris: Nizet, 1964) ss. 187-191.
Alex Notman

**Alexander McKeachie «Alex» Notman** (født 10. desember 1979 i Edinburgh) er en tidligere skotsk fotballspiller som har spilt for Manchester United, Aberdeen, Sheffield United og Norwich City før han på grunn av en skade ble tvunget til å legge opp som profesjonell fotballspiller.

## Karriere
Notman begynte på ungdomsakademiet til Manchester United i 1996 og spilte etterhvert kamper for Skottland U21. Han fikk derimot problemer med å spille seg inn på førstelaget på grunn av hard konkurranse av blant andre Ole Gunnar Solskjær, Dwight Yorke, Andy Cole og Teddy Sheringham. Dette gjorde at han ble lånt ut til Aberdeen i 1999 og  Sheffield United i 2000. 

Den 28. november 2000 signerte Notman under på en kontrakt med Norwich City i en overgangssum verdt £250,000 og fikk sin debut få dager senere. Han var en markant bidragsyter til at Norwich nådde playoff–finalen i The Championship i 2002, hvor klubben til slutt tapte på straffer for Birmingham City. Sent på høstsesongen i 2002 i en kamp mot Ipswich Town på Portman Road pådro han seg en alvorlig ankelskade, noe som gjorde at han ikke klarte å komme tilbake som profesjonell spiller.

I januar 2004 signerte Notman for amatørklubben King's Lynn, men ankelproblemene gjorde at han ble tvunget til å legge opp som fotballspiller. For dette fikk han en æreskamp av Norwich ved Carrow Road i mai 2005. Etter å ha holdt seg unna fotballen i to år signerte han for Boston United etter at de hadde rykket ned fra Conference National til Conference South på grunn av finansielle problemer, før han få måneder senere gikk videre til Wroxham.

## Eksterne lenker
* 
* Informasjon om Alex Notman på EX-Canaries.co.uk
Cai A. Vagn-Hansen

**Cai Andreas Vagn-Hansen** (1911–1990) var en dansk embedsmann.

Han vokste opp i en embedsmannsfamilie i København. Han tok juridisk embedseksamen i 1936 og arbeidet noen år som fullmektig i Innenriksministeriet og hos Kammeradvokaten.

Etter freden i 1945 ble Vagn-Hansen fullmektig hos amtmannen og konstituert landfogd (politimester) på Færøyene. I 1946, noen måneder før folkeavstemningen om Færøyenes uavhengighet, ble han konstituert som amtmann på Færøyene.

I 1948 ble Færøyene en selvstyrt del av Danmark og ikke lenger et dansk amt. Vagn-Hansen ble Danmarks første riksombudsmann på Færøyene. Han var også opptatt av kultursamarbeid mellom Danmark og Færøyene etter at han forlot øyene.

Vagn-Hansen var amtmann i Aabenraa-Sønderborg amt fra 1954 til 1970, deretter amtmann i det sammenslåtte Sønderjyllands amt frem til han ble pensjonist i 1981. 

Cai Vagn-Hansen ble utnevnt til ridder av 1. klasse av Dannebrogordenen i 1954. Han ble også tildelt ærestittelen som kammerherre.

## Referanser
7. etappe i Tour de France 2009

**7. etappe av [[Tour de France 2009]]** ble kjørt fredag 10. juli og var en 224 km lang etappe som gikk fra Barcelona til Andorra. Dette var Tourens lengste etappe. 

En gruppe på ni syklister var i utbrudd rundt 200 km. Seks kilometer før mål stakk Brice Feillu fra sine fem gjenværende bruddkamerater og vant. Rinaldo Nocentini, som også var i bruddet, overtok den gule ledertrøya som første italiener på ni år. Alberto Contador angrep favorittene to kilometer før mål, og endte seks sekunder bak ledertrøya, og passerte Lance Armstrong i sammendraget med to sekunder.

## Sprint og klatrepasseringer

### 1. sprint (Solsona)
Etter 105 km

### 2. sprint (Andorra la Vella)
Etter 196 km

### 3. sprint (La Cortinada)
Etter 207,5 km

### 1. klatring (Côte de Montserrat)
4. kategori stigning etter 32 km.

### 2. klatring (Port de Solsona)
3. kategori stigning etter 97 km.

### 3. klatring (Col de Serra-Seca)
1. kategori stigning etter 127 km.

### 4. klatring (Port del Comte)
3. kategori stigning etter 136,5 km.

### 5. klatring (Ordino-Arcalís)
HC-kategori stigning ved målgang etter 224 km.

## Resultatliste

## Sammenlagtstilling etter etappen

## Manglende ryttere
***105**  Sébastien Joly (FDJ) stod av sykkelen etter 175 km.

## Referanser


## Eksterne lenker
* Etappeside på Letour.fr
Sigfried Skaale

**Sigfried Skaale** (1906–1977) var en færøysk politiker (Ff.) og revisor.

Sigfried Skaale arbeidet ved fogdembedet, senere ved skatteoppkreverkontoret i Tórshavn. Deretter drev han egen revisjonsvirksomhet.

Skaale var medlem av kommunestyret i Tórshavn 1957–1972 og Tórshavns borgermester 1958–1967. Han var innvalgt på Lagtinget fra Suðurstreymoy 1962–1966 og 1970–1974. Han var både kommunerevisor og lagtingsrevisor.

Han var sønn av fergemann og auksjonarius Tom Nicolaisen Skaale og hustru Anna Jensen á Dul. Slektnavnet Skaale kom av hans oldefar, som kom fra Skála til Tórshavn for å arbeide ved den kongelige monopolhandelen. Moren kom fra Strendur. Páll á Dul, borgermester i Klaksvík, var Skaales fetter på morssiden.

Sigfried Skaale giftet seg i 1937 med Johanna Mathea Joensen, som var av bondeslekt på Trøllanes. De fikk seks barn. Deres sønnesønn er folketings- og lagtingsmann Sjúrður Skaale.

## Referanser
Jami Puustinen

**Jami Puustinen** (født 9. januar 1987 i Esbo) er en finsk fotballspiller som for øyeblikket spiller i angrep for den finske klubben FC Honka. Puustinen har spilt en rekke kamper på aldersbesteme landslag, og han har også kamper for Finland U21.

Puustinen startet sin karriere i FC Espoo, men skrev under en proffkontrakt med Manchester United i 2003. Han fikk problemer med å etablere seg på førstelaget og fikk ikke en eneste seniorkamp med det engelske laget. Som følge av dette ble han frigitt i januar 2006, hvorpå han vendte tilbake til Finland hvor han skrev under for det nyopprykkede laget FC Honka. 

## Referanser


## Eksterne lenker
*
Jim Leighton

**James «Jim» Leighton** (født 24. juli 1958) er en tidlige skotsk fotballspiller. Leighton spilte keeper.

Leighton begynte karrieren i Aberdeen under Alex Ferguson i 1978. Det var denne periden som var den mest suksessrike i hans karriere. Klubben vant den skotske cupen fire ganger, den skotske ligacupen to ganger, Cupvinnercupen en gang og Scottish Premier League tre ganger. Han forlot Aberdeen i 1988. To år tidligere hadde Ferguson blitt manager i Manchester United, Ferguson hentet så Leighton som han kjente godt.

Hans første sesong på Old Trafford var nokså suksessfull, selv om laget endt på 11.-plass i ligaen. Den andre sesongen var preget av dårligere form og selvtillit. I 1990 kom United til FA-cupfinalen. Leighton spilte i den første finalen som endte 3&ndash;3. Men Les Sealey spilte omkampen og gjorde mange gode redninger. United vant omkampen 1&ndash;0, cuptriumfen ble Leightons eneste trofe i Manchester United. Sealey fortsatte som førstekeeper neste sesong, og Leighton ble lånt ut til både Arsenal og Reading. 

I 1992 ble han kjøpt av Dundee, men spilte der bare i en sesong, og han var i tillegg utlånt til Sheffield United. I 1993 gikk han til Hibernian. Oppholdet i Hibernian ble suksessfullt. Leighton spilte over 150 kamper og han stod bare over en ligakamp på fire sesonger. Under denne tiden kom han også tilbake på landslaget.

Leighton returnerte til Aberdeen i 1997 og spilte der til 2000.  Han la opp etter tapet mot Rangers i cupfinalen i 2000. Det ble et trist punktum på karrieren ettersom han ble skaddet etter tre minutter. Aberdeen hadde ingen keeper på benken, Robbie Winters måtte ta over, og de tapte 0&ndash;4.

Leighton spilte på landslaget mellom 1982 og 1998. Han spilte for  i fotball-VM 1986, fotball-VM 1990, fotball-EM 1996 og fotball-VM 1998. Han spilte 91 landskamper, og er medlem i Scottish Football Hall of Fame.

## Karriereoversikt

## Referanser


## Eksterne lenker
* 
*
Stage Fright (sang)

**«Stage Fright»** er tittelsporet på The Bands tredje album, *[[Stage Fright (album)|Stage Fright]]*. Sangen er skrevet av The Bands gitarist Robbie Robertson og er sunget av bassisten Rick Danko. Sangen ble også fremført på *[[The Last Waltz]]*. I senere tid har den blant annet blitt brukt i traileren til *[[The Brothers Bloom]]*.

## Personell

*Rick Danko – Bass, vokal
*Levon Helm – Trommer
*Garth Hudson – Lowreyorgel
*Richard Manuel – Piano, bakgrunnsvokal
*Robbie Robertson – Elektrisk gitar

## Referanser